KS Daily View 9 ก.พ. 2023
9 กุมภาพันธ์ 2566

KS Daily View 09.02.2023 > Fed ส่งสัญญาณดอกเบี้ยสหรัฐขึ้นต่อ สินทรัพย์เสี่ยงพักฐานอีกครั้ง SET คาดแกว่งในกรอบ 1,666-1,680 จุด หุ้นแนะนำวันนี้ CPN
สรุปตลาดหุ้นเมื่อวาน
ในประเทศ SET Index ปิด 1670.34 จุด(-0.6%) โดยหุ้นที่ปรับขึ้นและหนุนดัชนี คือ STA +4.7%, PLANB +2.8%, IRPC+1.97%, SPA +1.7% ฯลฯ ส่วนหุ้นที่ปรับลงแรงคือ KCE -11.4%, JMT -4.25%ฯลฯ
ต่างประเทศ : ตลาดหุ้นสหรัฐ อิง ดัชนี Dow Jones -0.61%, S&P500 -1.1%,ดัชนี Nasdaq -1.68%  โดย Sector ในดัชนี S&P500 ปรับลงทุกกลุ่ม อาทิ  กลุ่ม Communication Services  -4.3%(กดดันจากหุ้น Alphabet -7.5%, Meta -4.3% ฯลฯ) ถัดมาคือกลุ่ม Utilities -1.71%, IT -1.25% ส่วน Sector ที่ Outperform คือกลุ่ม Real Estate -0.29%, Health Care -0.31%ฯลฯ  โดยแรงกดดันหลักๆมาจาก การแถลงของ Fed Williams และ  Fed Waller  ให้สัมภาษณ์กับสื่อในโทนสนับสนุนเดินหน้าใช้นโยบายการเงินตึงตัว(Hawkish) เรามองว่ากระทบสินทรัพย์เสี่ยงระยะสั้นเพราะตลาดยังคงคาดจะเห็น Fed ขึ้นดอกเบี้ยฯ อีก 2 ครั้งในรอบ มี.ค. และ รอบ พ.ค.  และคงอัตราดอกเบี้ยยาวไปจนถึงปลายปี และจะปรับลดดอกเบี้ยลงในรอบ ธ.ค. และเมื่อคืน Bond Yields สหรัฐ อายุ 2 ปีและ 10 ปี และ Dollar Index แกว่งตัวลง
แนวโน้มตลาดหุ้นไทย
เราคาด SET Index จะแกว่งตัวในช่วงที่เหลือของสัปดาห์นี้ เนื่องจากตลาดหุ้นเอเซียเช้านี้ส่วนใหญ่แกว่งตัวลง และปัจจัยหนุนหรือกดดันสำคัญใหม่ๆในช่วงนี้ยังไม่มีเข้ามา หลักๆเชื่อว่าตลาดตลาดจะกลับมาให้น้ำหนักต่อ รายงาน Data ทางเศรษฐกิจสำคัญ   โดยเฉพาะการรายงานตัวเลขภาคการจ้างงาน และ Core PCE ตัวเลขตลาดบ้านของทุกเดือน คาดว่าหุ้นขนาดใหญ่อาจจะ Underperform คาดจะเป็นรายบริษัทที่จะเคลื่อนไหวได้ดี  โดยเฉพาะจากฝั่งต่างชาติ แนะหันมาเก็งกำไรหุ้นขนาดกลาง-เล็ก   ส่วนในประเทศ Key สำคัญที่ต้องตาม คือการรายงานงบวันนี้  ADVANC คาด 4Q22 อยู่ที่ 6,410 ล้านบาท 6.3%QoQ, - 6.6%YoY ยังแนะนำซื้อ ราคาเป้าหมายพื้นฐานอยู่ที่ 233 บาท, วันที่ 10 ก.พ. GPSC คาด 4Q22 อยู่ที่ -253 ล้านบาท ยังแนะนำซื้อ ราคาเป้าหมายพื้นฐานอยู่ที่ 81.5 บาท , IMPACT คาด 4Q22 อยู่ที่ 356 ล้านบาท 51%QoQ, 144%YoY ยังแนะนำซื้อ ราคาเป้าหมายพื้นฐานอยู่ที่ 16.1 บาท , INTUCH คาด 4Q22 อยู่ที่ 3,388 ล้านบาท 37.5%QoQ, 29.7%YoY, THCOM คาด -9 ล้านบาท , TOP คาด 300 ล้านบาท 2,462%QoQ, -94%YoY
ประเด็นที่ติดตาม
1.) สถานการณ์สงครามรัสเซีย-ยูเครน ล่าสุด กลุ่ม G7 เตรียมออกมาตรการแซงชั่นบริษัทในจีน, เกาหลีเหนือ และอิหร่านที่คาดว่าได้ให้ความช่วยเหลือด้านเทคโนโลยีทางการทหารกับรัสเซีย
2.) การฟื้นตัวของเศรษฐกิจไทย โดยเฉพาะ  ฝั่งธุรกิจบัตรเครดิต ในช่วง 2 เดือนแรกเห็นยอดใช้จ่ายบัตรเครดิตการเติบโตแข็งแกร่ง  แบงก์-นอนแบงก์" คาดยอดใช้จ่ายผ่านบัตรเครดิตสะพัด "เคทีซี-กรุงศรี" คาด 2 เดือนแรกปีนี้ โตระดับ 20%YoY เหตุเศรษฐกิจขยายตัว-ท่องเที่ยวฟื้น-มาตรการช้อปดีมีคืน  เรามองบวกต่อหุ้นบัตรเครดิต อาทิ AEONTS, KTC
3.) การเมืองในประเทศ  จากการสัมภาษณ์ของสื่อ เมื่อวาน พล.อ.ประยุทธ์ระบุ "การเลือกตั้งอาจเกิดในช่วง พ.ค. เป็นประเด็นที่ต้องติดตามต่อ  มุมองของเราคือ คาดว่าการเลือกตั้งจะทำให้เกิดความไม่แน่นอนและส่งผลกระทบต่อการตัดสินใจลงทุนของภาคเอกชนในระยะสั้น  และจากสถิติตั้งแต่ปี 2543-2556  ผลตอบแทนเฉลี่ยของดัชนี SET อยู่ที่ +3.8% หนึ่งเดือนหลังเลือกตั้ง  โดยในช่วงนี้เริ่มเห็นกระแสการหาเสียงของแต่ละพรรคการเมือง ซึ่งนโยบายของพรรคการเมืองส่วนใหญ่เน้นเศรษฐกิจฐานราก อาทิ การขึ้นค่าแรงขึ้นต่ำ  การเพิ่มกำลังซื้อ ฯลฯ เราประเมินเป็นบวกต่อหุ้นในกลุ่มค้าปลีก  กลุ่มการเงิน กลุ่มสื่อ
Theme การลงทุนสัปดาห์นี้
1.) หุ้นทีได้ประโยชน์จากจีนเปิดประเทศหลังจากกรุ้ปทั่วเดินทางเข้าไทยตั้งแต่ต้นสัปดาห์ แนะนำ  SNNP, DDD
2.) หุ้นที่คาดงบ 4Q22 จะออกมาไม่ดี แต่แนวโน้มงวด 1Q23 จะฟื้นตัว อาทิ สัปดาห์นี้ หุ้น GPSC จะรายงานงบ 4Q22 อยู่ที่ -253 ล้านบาท งบคาดอ่อนแอแต่ราคาหุ้นปรับฐานลงมาตอบรับงบที่อ่อนแอไปแล้ว แต่ Outlook งวด 1Q23 คาดกำไรฟื้นตัว หนุนจากค่า Ft ที่ขึ้น ราคาก๊าซที่ลงฯลฯ ประเมินจะเห็นการ buy on dip หลังงบออก
3.) หุ้นที่คาดกำไร 4Q22 จะเติบโต YoY และ QoQ ได้แก่ SNNP, ZEN, BJC, BE8, PLANB
ประเมินตลาดหุ้นไทยวันนี้ยังแกว่งในกรอบ 1666 -1680 จุด หุ้นแนะนำ CPN
Top pick
CPN(ราคาพื้นฐาน 79.0 บาท)
1.) คาดกำไร 4Q22 อยู่ในระดับที่ดี คาดที่ 2.78 พันลบ. เพิ่มขึ้น 53% YoY แต่ลดลง 3% QoQ  โดยการดำเนินงานที่แข็งแกร่งนี้ในงวดนี้ไม่เพียงแต่จะมาจากการขยายตัวของรายได้ที่ 27% จากธุรกิจค้าปลีก โรงแรม และที่อยู่อาศัยที่ฟื้นตัวเต็มที่ยังมีส่วนลดค่าเช่าพื้นที่ที่มอบให้กับผู้เช่าซึ่งลดลงอย่างมากเหลือตัวเลขหลักเดียว เทียบกับ 29% ในงวด 4Q21
2.) กำไรปี 2023 เราคาดจะทำสถิติสูงสุดใหม่ จากอัตราส่วนลดค่าเช่า (อัตราค่าเช่าจะกลับสู่ระดับปกติตั้งแต่งวด 1Q23 ตามแนวโน้มจำนวนผู้เดินห้างสรรพสินค้า) , Demand ที่แข็งแกร่งของธุรกิจโรงแรม
3.) การลงทุนใหม่ยังเปิด upside risk ต่อราคาเป้าหมายของเราที่ 1.8 บาท ประมาณการปัจจุบันของเรายังไม่ได้รวมมูลค่าการลงทุนในเวียดนาม โครงการ ดุสิต เซ็นทรัล พาร์ค,โครงการ เอ็มบาสซี 2 พหลโยธิน ,สยามสแควร์ ,การขายทรัพย์สินให้แก่กองทรัสต์ CPNREIT
รายงานตัวเลขเศรษฐกิจ
วันพฤหัสฯ ติดตาม ตัวเลขเงินเฟ้อของเยอรมัน เดือน ม.ค. คาด +0.9% MoM และ +8.9% YoY (เร่งตัวขึ้นจากเดือนก่อนที่ +8.6% YoY) และตัวเลข Initial Jobless Claim ของสหรัฐฯ คาด +194K (เพิ่มจากสัปดาห์ก่อนที่ +183K)
วันศุกร์ ติดตามตัวเลขดัชนีความเชื่อมั่นผู้บริโภคของไทยเดือน ม.ค. คาด 50 จุด (+0.6% MoM) ตัวเลข M2 ของจีนเดือน ม.ค. คาด +12.1% YoY (เร่งตัวขึ้นจากเดือนก่อนหน้าที่ +11.8% YoY) ตัวเลขเงินเฟ้อของจีนเดือน ม.ค. คาด +0.6% MoM และ +2.0% YoY ตัวเลข PPI ของจีนเดือน ม.ค. คาด -1.3% YoY (เทียบเดือนก่อนหน้าที่ -0.7% YoY) ตัวเลข GDP 4Q22 ของอังกฤษคาด flat QoQ และ +0.4% YoY ตัวเลข Michigan consumer sentiment เดือน ก.พ. คาด 64.9 จุด (ทรงตัว MoM) และถ้อยแถลงของ Fed Waller
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY